Juletreet er forsikret for en halv million kroner: – Jeg blir liksom aldri helt ferdig

– Jeg kan nok oppleves som manisk, sier Sigurd Storm.

– Allerede fra sommeren begynner det å krible i magen fordi julen nærmer seg, forteller Sigurd Storm.

Interiørarkitekten, som deler sin lidenskap på både blogg og Instagram, er omgitt av julepynt i leiligheten på Tøyen i Oslo. Her er det engler, julefigurer og tente stearinlys hvor enn du snur deg. Tre dager bruker han på å stelle alt i stand.